Tað er eingin ivi um, at fólk eru góð við sendingina, sum verður send fýra ferðir um vikuna. Hugnaliga eyðkennislagið til sendingina leggur eitt heilt serligt huglag á seinnapartin. Stílurin hjá Tórði er so mikið eyðkendur, at tað altíð er forvitnisligt at vita, hvar hann nú man vera staddur, og hvat hann nú finnur uppá. Eina ferð bankaði eg uppá hjá einari konu í Vestmanna. Tá hon er á veg niður gjøgnum trappurnar, rópi eg, at eg komi frá Jehova. Bara fyri at fíra okkurt av, fortelur hann flennandi. Eitt, ið er vorðið hansara vørumerki, er at lyfta fólk. Hví hann ger tað, veit hann ikki. -Tað byrjaði til stuttleikar eftir ein finaludyst millum KíF og VíF. Tí eina aðru ferð stóð eg saman við einari kvinnu, sum var so illa fyri og vildi spýggja, og hvat veit eg. Eg tók so og lyfti hana upp frá, og píkasjey um hon ikki fekk tað betri beinanvegin. Tórður arbeiðir altíð, og sambært honum sjálvum, dugir hann ikki at skilja millum arbeiði og frítíð. Eg havi givið upp at royna. Eg má bara staðfesta, at eg havi eina tolna konu. Les greinina í fullari longd í Dimmalætting, sum kemur á gøtuna í morgin. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg